Številka: 477-135/2015/91

Datum: 22. 3. 2021

Republika Slovenija, Ministrstvo za javno upravo, Tržaška cesta 21, Ljubljana, skladno z 52. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18 – v nadaljevanju: ZSPDSLS-1) in 19. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja

**NAMERO ZA PRODAJO NEPREMIČNIN S PARC. ŠT. \*21/2, 166/8 in 166/9, VSE K. O. 515-ZGORNJA ROČICA TER PRI VSEH V DELEŽU 1/1, KI SE PRODAJO SKUPAJ, KOT CELOTA, PO METODI NEPOSREDNE POGODBE**

**1. Naziv in sedež organizatorja prodaje**

Republika Slovenija, Ministrstvo za javno upravo, Tržaška cesta 21, 1000 Ljubljana.

**2. Predmet prodaje**

Predmet prodaje so naslednje nepremičnine:

|  |  |  |  |
| --- | --- | --- | --- |
| ID ZNAK nepremičnine | Izmera (do celote) po GURS | Dejanska raba | Delež, ki je predmet prodaje |
| Parcela 515 \*21/2 | 151,00 m2 | pozidano stavbno zemljišče | 1/1 |
| Parcela 515 166/8 | 1.183,00 m2 | pozidano stavbno zemljišče | 1/1 |
| Parcela 515 166/9 | 94,00 m2 | nepozidano stavbno zemljišče | 1/1 |

Nepremičnine, ki se prodajajo skupaj kot celota so opredeljene kot stavbna zemljišča in se nahajajo v Občini Sveta Ana.

Predmet prodaje je solastniški delež Republike Slovenije in v soglasju z drugim solastnikom tudi njegov solastniški delež, torej se nepremičnine prodajajo v deležu 1/1.

Nepremičnine so ZK urejene, na parc. št. 166/8, k. o. 515-Zgornja Ročica je vknjižena služnostna pravica za izgradnjo, obratovanje ter dostop so zgrajenega kanalizacijskega omrežja in pripadajoče infrastrukture za potrebe njihovega delovanja vzdrževanja in odstranjevanja napak javnega kanalizacijskega omrežja v korist Občine Sveta Ana.

Na parc. št. \*21/2, k. o. 515-Zgornja Ročica stoji stavba z id. št. stavbe 134, del 1, po podatkih GURS stanovanjska stavba z naslovom Froleh 2, Sveta Ana, na parc. št. 166/8, k. o. 515-Zgornja Ročica stoji stavba z id. št. stavbe 136, del 1, po podatkih GURS pomožni kmetijski del stavbe. Stavbi sta v fazi samorušitve, zato skladno s šestim odstavkom 31. člena Zakona o učinkoviti rabi energije (Uradni list RS, št. 158/20) energetska izkaznica ni priložena.

**3. Vrsta pravnega posla in sklenitev pogodbe**

Prodaja nepremičnin po metodi neposredne pogodbe. Pogodba mora biti sklenjena v roku 15 dni po pozivu organizatorja postopka prodaje. V kolikor pogodba ni sklenjena v danem roku lahko organizator odstopi od sklenitve posla.

**4. Najnižja ponudbena cena**

Ponudbena cena za nepremičnine s parc. št. \*21/2, 166/8 in 166/9, vse k. o. 515-Zgornja Ročica, ki je prodajajo skupaj kot celota, v deležu 1/1 **mora biti najmanj 17.136,00 EUR.**

Najugodnejši ponudnik plača na ponujeno ceno še 2% davek na promet nepremičnin.

Ponudba se odda na obrazcu z vsebino iz priloge 1 te objave.

**5. Način in rok plačila kupnine**

Kupnina se plača v 30-ih dneh po sklenitvi pogodbe.

Plačilo celotne kupnine v določenem roku je bistvena sestavina pravnega posla. V kolikor kupnina ni plačana v roku, se šteje posel za razvezan po samem zakonu.

**6. Sklenitev pogodbe**

V kolikor bo v roku prispela več kot ena ponudba, bodo organizirala dodatna pisna pogajanja o ceni in o morebitnih drugih pogojih pravnega posla.

Pogodba bo sklenjena s tistim ponudnikom, ki bo ponudil najvišjo odkupno ceno.

Cene in drugi elementi ponudbe, ponujeni na pogajanjih, so zavezujoči.

Vse stroške v zvezi s prenosom lastništva (overitve, takse, vpis v zemljiško knjigo in drugo) plača kupec.

Nepremičnine bodo prodane po načelu videno – kupljeno, zato morebitne reklamacije po sklenitvi prodajne pogodbe ne bodo upoštevane. Prodajalec ne jamči za izmero površine, niti za njen namen uporabe. Kupec sam prevzema obveznost odprave morebitnih pomanjkljivosti v zvezi s kvaliteto in obsegom predmeta prodaje.

Organizator si pridržuje pravico, da lahko do sklenitve pravnega posla, brez odškodninske odgovornosti, odstopi od pogajanj.

**7. Podrobnejši pogoji zbiranja ponudb**

Ponudbo lahko oddajo pravne in fizične osebe, ki v skladu s pravnim redom Republike Slovenije lahko postanejo lastniki nepremičnin.

Ponudnik mora **najkasneje do 14. 4. 2021** s priporočeno pošiljko na naslov: Ministrstvo za javno upravo, Tržaška cesta 21, Ljubljana, z nazivom zadeve »ponudba v zadevi 477-135/2015 – NE ODPIRAJ« poslati:

1. izpolnjen in lastnoročno podpisan obrazec, ki je priloga 1 te objave ter
2. kopijo osebnega dokumenta (potni list ali osebno izkaznico) – velja za fizične osebe in s.p.-je.

Šteje se, da je prijava pravočasna, če je oddana na pošto priporočeno, in prispe na naslov organizatorja **najkasneje do 14. 4. 2021 do 15:00 ure. Ponudbe, predložene po izteku roka bodo izločene iz postopka**.

Odpiranje ponudb NE BO javno.

Ponudniki bodo o rezultatih zbiranja ponudb obveščeni na njihov elektronski naslov najkasneje 7 dni po zaključenem odpiranju ponudb.

**8. Ogled**

Za dodatne informacije v zvezi s predmetom prodaje se obrnite na Marijo Petek telefon 01 478 83 34, e-pošta: marija.petek@gov.si. Ogled predmeta prodaje je možen izključno po predhodni najavi.

**9. Opozorilo**

Organizator lahko do sklenitve pravnega posla, postopek zbiranja ponudb ustavi oziroma ne sklene pogodbe z uspelim ponudnikom, brez odškodninske odgovornosti.

**10. Objava obvestila posameznikom po 13. členu Splošne uredbe o varstvu podatkov (GDPR)**

Obvestilo posameznikom po 13. členu Splošne uredbe o varstvu podatkov (GDPR) glede obdelave osebnih podatkov v elektronskih zbirkah in zbirkah dokumentarnega gradiva Ministrstva za javno upravo je objavljeno na spletni strani:

<https://www.gov.si/assets/ministrstva/MJU/DSP/Sistemsko-urejanje/OBVESTILO_ravnanje_s_stvarnim_premozenjem-1.pdf>

**na podlagi pooblastila št. 1004-113/2015/45 z dne 7. 4. 2020**

**Maja Pogačar**

**generalna direktorica**

Na sliki je razvidna lokacija nepremičnin, ki so predmet prodaje.





